Кергелен

Кергелен – Үнді мұхитының оңтүстігіндегі жанартаулық топарал. Франция иелігінде. Кергелен аралы мен 300-дей ұсақ аралдардан тұрады. Аумағы 7 мың км²-дей. Абсолютiк биіктігі 1965 м. Негізінен, базальттан түзілген. Жерінің басым көпшілігі үстіртті (биікт. 300 – 600 м). Климаты субантарктикалық, суық. Жылдық жауын-шашын мөлш. 1000 мм. Орталық бөлігінде ауданы500 км²-дей ірі мұздықтар бар. Аралдарда тұрақты халық жоқ. Францияның Порт-о-Франсе ғылыми станциясы орналасқан (1950). Кергеленді 1772 ж. француз теңіз саяхатшысы  Ив-Жозеф де Кергелен де Тремарек ашқан.
Қазақ энциклопедиясы

 Дереккөздер 

Санат:Франция аралдары